คาดเงินบาทสัปดาห์หน้าแกว่ง
ศูนย์วิจัยกสิกรไทย คาดเงินบาทสัปดาห์หน้าแกว่งกรอบ 31.85-32.15 จับตาสัญญาณ ธปท. เข้าดูแลเสถียรภาพ
13 ส.ค. 2553

ศูนย์วิจัยกสิกรไทย คาดเงินบาทสัปดาห์หน้าแกว่งกรอบ 31.85-32.15 จับตาสัญญาณ ธปท. เข้าดูแลเสถียรภาพ 
บริษัท ศูนย์วิจัยกสิกรไทย คาดเงินบาทในประเทศสัปดาห์หน้า (16-20 ส.ค.) อาจเคลื่อนไหวในกรอบประมาณ 31.85-32.15 บาทต่อดอลลาร์สหรัฐฯ แต่คงต้องจับตาสัญญาณการเข้าดูแลเสถียรภาพค่าเงินของ ธปท. รวมถึงทิศทางของสกุลเงิน/ตลาดหุ้นในภูมิภาคอย่างใกล้ชิด ขณะที่ทิศทางของเงินดอลลาร์สหรัฐฯ อาจขึ้นอยู่กับตัวเลขเศรษฐกิจสหรัฐฯ สำคัญ อาทิ ดัชนีตลาดที่อยู่อาศัยของสมาคมผู้สร้างบ้านแห่งชาติ ผลสำรวจภาคการผลิตของเฟดสาขานิวยอร์ก และผลสำรวจแนวโน้มธุรกิจของเฟดสาขาฟิลาเดลเฟียเดือน ส.ค. ดัชนีชี้นำภาวะเศรษฐกิจ ดัชนีราคาผู้ผลิต การผลิตภาคอุตสาหกรรม ข้อมูลการเริ่มสร้างบ้าน และการอนุญาตก่อสร้างเดือนกรกฎาคม ข้อมูลเงินทุนไหลเข้าสุทธิเดือนมิถุนายน รวมถึงรายงานจำนวนผู้ขอรับสวัสดิการว่างงานรายสัปดาห์